ਜ਼ੁਲਫਿਕਾਰ ਅਲੀ ਭੁੱਟੋ ਜੂਨੀਅਰ
Articles with hCards
ਜ਼ੁਲਫਿਕਾਰ ਅਲੀ ਭੁੱਟੋ ਜੂਨੀਅਰ (    , ਜਨਮ 1990), ਉਰਫ ਫਲੂਦਾ ਇਸਲਾਮ, ਇੱਕ ਪਾਕਿਸਤਾਨੀ ਵਿਜ਼ੂਅਲ ਅਤੇ ਪ੍ਰਦਰਸ਼ਨ ਕਲਾਕਾਰ ਹੈ, ਜੋ ਵਰਤਮਾਨ ਵਿੱਚ ਸੈਨ ਫਰਾਂਸਿਸਕੋ, ਯੂ.ਐਸ.ਏ. ਵਿੱਚ ਰਹਿੰਦਾ ਹੈ। ਉਹ ਪ੍ਰਮੁੱਖ ਰਾਜਨੀਤਿਕ ਭੁੱਟੋ ਪਰਿਵਾਰ ਦਾ ਇੱਕ ਮੈਂਬਰ ਹੈ ਅਤੇ ਪਾਕਿਸਤਾਨ ਦੇ ਸਾਬਕਾ ਰਾਸ਼ਟਰਪਤੀ ਅਤੇ ਪ੍ਰਧਾਨ ਮੰਤਰੀ ਅਤੇ ਆਪਣੇ ਹਮਨਾਮ, ਜ਼ੁਲਫਿਕਾਰ ਅਲੀ ਭੁੱਟੋ ਪੋਤਾ ਹੈ। ਉਹ ਆਪਣੇ ਪਿਤਾ ਤਰਫੋ ਬੇਨਜ਼ੀਰ ਭੁੱਟੋ ਅਤੇ ਬਿਲਾਵਲ ਭੁੱਟੋ ਜ਼ਰਦਾਰੀ ਨਾਲ ਸਬੰਧਤ ਹੈ।

ਸ਼ੁਰੂਆਤੀ ਜੀਵਨ ਅਤੇ ਕਰੀਅਰ 
ਭੁੱਟੋ ਦਾ ਜਨਮ 1 ਅਗਸਤ 1990 ਨੂੰ ਸੀਰੀਆ ਦੇ ਦਮਿਸ਼ਕ ਵਿੱਚ ਭੁੱਟੋ ਪਰਿਵਾਰ ਵਿੱਚ ਹੋਇਆ ਸੀ। ਉਹ ਮੁਰਤਜ਼ਾ ਭੁੱਟੋ, ਜੋ ਇੱਕ ਸਿਆਸਤਦਾਨ ਸੀ, ਜਿਸਦੀ ਹੱਤਿਆ ਕਰ ਦਿੱਤੀ ਗਈ ਸੀ, ਉਸ ਸਮੇਂ ਇਸਦੀ ਉਮਰ ਛੇ ਸਾਲ ਸਾਲ ਸੀ ਅਤੇ ਘਿਨਵਾ ਭੁੱਟੋ, ਜੋ ਸ਼ਹੀਦ ਭੁੱਟੋ ਦੀ ਪਾਕਿਸਤਾਨ ਪੀਪਲਜ਼ ਪਾਰਟੀ ਦੀ ਅਗਵਾਈ ਕਰਦੀ ਹੈ, ਦਾ ਪੁੱਤਰ ਹੈ। ਉਸਦੇ ਪਿਤਾ ਦੇ ਪਹਿਲੇ ਵਿਆਹ ਤੋਂ ਉਸਦੀ ਇੱਕ ਸੌਤੇਲੀ ਭੈਣ, ਫ਼ਾਤਿਮਾ ਭੁੱਟੋ ਹੈ। ਉਹ ਆਪਣੇ ਪਿਤਾ ਤੋਂ ਸਿੰਧੀ ਮੂਲ ਦਾ ਹੈ ਅਤੇ ਉਸਦੀ ਮਾਂ ਦੇ ਪੱਖ ਤੋਂ ਲੇਬਨਾਨੀ ਵੰਸ਼ ਦਾ ਹੈ।

ਭੁੱਟੋ ਦਾ ਨਾਂ ਉਸ ਦੇ ਦਾਦਾ ਜ਼ੁਲਫਿਕਾਰ ਅਲੀ ਭੁੱਟੋ, ਸਾਬਕਾ ਪ੍ਰਧਾਨ ਮੰਤਰੀ ਅਤੇ ਪਾਕਿਸਤਾਨ ਦੇ ਰਾਸ਼ਟਰਪਤੀ ਦੇ ਨਾਂ 'ਤੇ ਰੱਖਿਆ ਗਿਆ ਸੀ ਅਤੇ ਉਹ ਭੁੱਟੋ ਦੇ ਪਰਿਵਾਰ ਦਾ ਇਕਲੌਤਾ ਪੁਰਸ਼ ਹੈ। ਉਸਦੀ ਦਾਦੀ, ਨੁਸਰਤ ਭੁੱਟੋ, ਈਰਾਨੀ-ਕੁਰਦ ਮੂਲ ਦੀ ਹੈ। ਪਾਕਿਸਤਾਨ ਦੀ ਸਾਬਕਾ ਪ੍ਰਧਾਨ ਮੰਤਰੀ, ਬੇਨਜ਼ੀਰ ਭੁੱਟੋ ਉਸਦੀ ਮਾਸੀ ਹੈ ਅਤੇ ਉਸਦੇ ਪਤੀ ਅਤੇ ਪਾਕਿਸਤਾਨ ਦੇ ਸਾਬਕਾ ਰਾਸ਼ਟਰਪਤੀ, ਆਸਿਫ਼ ਅਲੀ ਜ਼ਰਦਾਰੀ, ਵਿਆਹ ਤੋਂ ਉਸਦੇ ਚਾਚਾ ਹਨ, ਜਦੋਂ ਕਿ ਉਸਦੇ ਪਿਤਾ ਦੇ ਭਰਾ, ਸ਼ਾਹਨਵਾਜ਼ ਭੁੱਟੋ ਉਸਦੇ ਅਸਲ ਚਾਚਾ ਹਨ। ਰਾਜਨੇਤਾ, ਬਿਲਾਵਲ ਭੁੱਟੋ ਜ਼ਰਦਾਰੀ, ਉਸਦੇ ਪਹਿਲੇ ਚਚੇਰੇ ਭਰਾ ਹਨ।

ਭੁੱਟੋ ਨੇ ਸੈਨ ਫਰਾਂਸਿਸਕੋ ਆਰਟ ਇੰਸਟੀਚਿਊਟ ਤੋਂ ਆਪਣੀ ਮਾਸਟਰ ਆਫ਼ ਫਾਈਨ ਆਰਟਸ ਦੀ ਡਿਗਰੀ ਪ੍ਰਾਪਤ ਕੀਤੀ।

ਭੁੱਟੋ ਨੇ ਸਿਰਜਣਾਤਮਕ ਪ੍ਰੋਜੈਕਟਾਂ ਜਿਵੇਂ ਕਿ ਮੁਸਲਮਾਨ ਮਸਲਮੈਨ, ਦ ਥਰਡ ਮੁਸਲਿਮ: ਕੁਈਰ ਐਂਡ ਟ੍ਰਾਂਸ ਮੁਸਲਿਮ ਨਰੇਟਿਵਜ਼ ਆਫ਼ ਰੇਸਿਸਟੈਂਸ ਐਂਡ ਰੈਜ਼ੀਲੈਂਸ, ਦ ਅਲਿਫ਼ ਸੀਰੀਜ਼ ਅਤੇ ਟੂਮੋਰੋ ਵੀ ਇਨਹੇਰਿਟ ਦ ਅਰਥ 'ਤੇ ਕੰਮ ਕੀਤਾ ਹੈ। 2015 ਵਿੱਚ ਉਸਨੇ 'ਦ ਸ਼ਰਾਈਨ' ਸਿਰਲੇਖ ਵਾਲੀ ਇੱਕ ਕਲਾਕ੍ਰਿਤੀ ਪ੍ਰਦਰਸ਼ਿਤ ਕੀਤੀ, ਜੋ ਫੋਟੋਆਂ ਦੀ ਹੇਰਾਫੇਰੀ, ਚਿੱਤਰਕਾਰੀ ਅਤੇ ਸੰਕਲਪ ਕਲਾ ਦੁਆਰਾ ਪਾਕਿਸਤਾਨ ਵਿੱਚ ਹਾਸ਼ੀਏ 'ਤੇ ਰਹਿ ਗਏ ਘੱਟ ਗਿਣਤੀਆਂ ਦੇ ਵਿਸ਼ੇ ਨਾਲ ਸਬੰਧਿਤ ਸੀ।

ਨਿੱਜੀ ਜੀਵਨ 
ਭੁੱਟੋ ਵਰਤਮਾਨ ਵਿੱਚ ਸੈਨ ਫ੍ਰਾਂਸਿਸਕੋ, ਸੰਯੁਕਤ ਰਾਜ ਅਤੇ ਐਲ.ਜੀ.ਬੀ.ਟੀ. ਭਾਈਚਾਰੇ ਨਾਲ ਸਬੰਧਤ ਹੈ ਅਤੇ ਆਪਣੀ ਪਹਿਚਾਣ ਕੁਈਰ ਰੱਖਦਾ ਹੈ।

ਹਵਾਲੇ 

ਪਾਕਿਸਤਾਨ ਦੇ ਐਲਜੀਬੀਟੀ ਲੋਕ
ਐਲਜੀਬੀਟੀ ਮੁਸਲਿਮ
ਜਨਮ 1991
ਜ਼ਿੰਦਾ ਲੋਕ